Shigeru Shimada

Shigeru Shimada (1885–1954) oli Jaapani diplomaat.

Ta õppis Tokyo Võõrkeelte Kolledžis vene keelt ja oli tõlgiks Jaapani armees. Lisaks oskas ta inglise ja prantsuse keelt. 1907. aastal asus ta Jaapani välisministeeriumi teenistusse. Rohkem kui kolmekümne aasta jooksul töötas ta Jaapani esindustes üle kogu Venemaa.

1939. aastal avas Jaapan diplomaatilise esinduse Eestis. 1939–1940 oli Shimada Jaapani Tallinna saatkonna 1. sekretär. Suur osa tema tööst oli seotud esinduse avamise, selle olmemurede ja sulgemisega.

Viited

Kirjandus 
Tallinnas asutati Jaapani saatkond. Eestisse nimetatud Jaapani esindaja 4-kuine reis Tokiost Tallinna. Uus Eesti, 30. detsember 1939, nr. 354, lk. 3.

Jaapani diplomaadid
Välismaa diplomaadid Eestis
Sündinud 1885
Surnud 1954